open-index/open-wikipedia-markdown huggingface dataset:
تيحاد دوستوري

**تّيحاد دّوستوري** (ب لعربية **الاتحاد الدستوري**، ب لأمازيغية ****، ب لفرانساوية ، ب ختيصار **UC**) هوّا حيزب ليبيرالي موحافيض ف لمغريب، عندو توجه ماليكاني.

## تاريخ
لحيزب تأسس ف 1983 من طاراف لوزير لول ف داك لوقت لمعطي بوعبيد، ب مباركة ديال لماليك لحسن تّاني.

## نتايج ف نتيخابات

### تشريعية

## مصادر

تصنيف:حيزب سياسي مغريبي
تصنيف:مقالات فيها مصدر و 3000 بايت
تصنيف:تأسيسات د 1983 ف لمغريب
مجلس النواب (لمغريب)

[تصغير|لمبنى د لبرلمان لمغريبي ف [الرباط|رّباط]]
**مجلس نّواب** (ب لعربية **مجلس النواب**، ب لأمازيغية ***' ''أسقّيم ن ئمورا''، ب [[لفرانساوية]] ***') ف لمغريب هوّا شّومبرة سّفلية ديال لبرلمان لمغريبي. شّومبرة لعلوية هيّا مجلس لمستشارين. لأعضاء ديال مجلس نّواب كيتّنتاخبو كولا 5 سنين، ؤ لعاداد ديالهوم كيكون 395، منهوم 305 من دواير لمحلية، ؤ 90 من لّوائح لخاصة ديال نّسا ؤ شّباب. مجلس نّواب كيتّجمع ف لمبنى ديال لبرلمان لي كاين ف رّباط، ؤ رّئيس ديالو لحالي هوّا لحبيب لمالكي.

## تاريخ
ف 1908 كانت لمحاولة لّولة ف لمغريب ديال صّياغة د دوستور، لي جهضاتها فرانسا فاش بدا سّتيعمار لفرانساوي د لمغريب. مورا سّتيعمار نيشان بدات نّوية ديال مجلس نّواب ب لإنشا ديال لمجلس لوطني سّتيشاري ب رئاسة د لمهدي بنبركة، لي كانو فيه 76 عضو من لحركة لوطنية. دّوستور د 1962 دار صّياغة لّولة ديال برلمان مغريبي ؤ حدد صّلاحيات ديالو. لفصولا 28 ؤ 31 ديال لباب تّاني ؤ لفصل 70 ف لباب لخامس حددو لعلاقة مابين لبرلمان ؤ لماليك. ف لباب تّالت كانلقاو تفاصيل علا لبرلمان ؤ كيفاش خدّام. ف لباب لخامس ؤ بواب خرين موراه كانلقاو تفاصيل علا لعلاقة مابين لحوكومة ؤ لبرلمان.
ؤ مابين 1963 ؤ 1965 كانت لولاية تّشريعية لّولة ب 144 عضو منتاخبين ف مجلس نّواب، ؤ 120 عضو ف مجلس لمستشارين. مورا لحالة د لستيتنا مابين 1965 ؤ 1970، تّصاغ دّوستور د 1970 لي مدد لولاية د مجلس نّواب من 4 سنين ل 6 سنين ؤ زاد حدد صّلاحيات د لبرلمان (لي دابا ولات فيه شومبر وحدة هيّا مجلس نّواب) بشكل دقيق علا قبل، ؤ عطا ل لماليك صّلاحية باش يحل لبرلمان ب إصدار ديال ضاهير، ؤ ف هاد لحالة كيولي لماليك كيقوم ب لأدوار ديال لبرلمان حتا يتنتاخب واحد جديد ف ضرف 3 شهور.

ف 1970 ؤ 1971 كانت لولاية تّشريعية تّانية لي عرفات نتيخاب 240 عضو ف مجلس نّواب، منهوم 90 بشكل عام ؤ موباشير، 90 كيمتلو لجماعات لمحلية، ؤ 60 من شّومبرات لخدايمية.

ف 1972 صدر دوستور جديد لي من بين تّبديلات ديالو بلي نقص لولاية د مجلس نّواب من 6 سنين ل 4 سنين، ؤ رد جوج تلات د لأعضاء ديالو كيتّنتاخبو بشكل موباشير (من طاراف شّعب)، ؤ تلت كيتّنتاخب من طاراف أعضاء د لمجالس لمحلية، ؤ شّومبرات لخدايمية. مورما تسد لبرلمان 5 سنين، بدات لولاية تّشريعية تّالتة ف 1977، تال 1983، ؤ تّنتاخبو فيها 264 عضو ف لبرلمان، منهوم 176 ب قتيراع موباشير، ؤ 88 ب قتيراع لاموباشير. لولاية تّشريعية رّابعة كانت من 1984 تال 1992، ؤ تزاد فيها لعاداد د لأعضاء ل 306، 204 منهوم جاو ب قتيراع موباشير، 60 ب قتيراع من أعضاء د لمجالس لمحلية، ؤ 42 من شّومبرات لخدايمية.

ف 1992، صدر مرة خرة دوستور لي زاد حدد شي تويشيات، من بينهوم بلي مجلس نّواب ماخاصّوش يتحل ب ضّارورة يلا كانت حالة د لستيتنا (لباب تّاني، لفصل 25)، ؤ رد لمدة د لولاية تّشريعية د مجلس نّواب 6 سنين كيما كانت قبل، ؤ لمدة د رّئاسة د لمجلس 3 سنين بعدما كان كيتعاود نّتيخاب ديال رّئيس د مجلس نّواب كولا عام ف أكتوبر. لولاية لخامسة كانت من 1993 تال 1997، ؤ تزاد فيها مرة خرة لعاداد د نّواب ل 333، 222 تنتاخبو ب قتيراع موباشير، ؤ 111 ب قتيراع لاموباشير.

دّوستور د 1996 رد لمدة د لولاية تّشريعية 5 سنين، لي باقية ل حد سّاعة، ؤ رّئاسة ديالو عاماين ؤ نص تقريبا. ف 1997 بدات لولاية تشريعية سّاتة، لي رجع فيها لبرلمان ب جوج شومبرات. ف شّومبرة سّفلية (مجلس نّواب) تّنتاخبو 325 عضو، 295 منهوم من دّواير لمحلية، ؤ 30 من ليستة وطنية.

## رؤسا د لمجلس

## مصادر


تصنيف:السياسة د لمغريب
تصنيف:مؤسسة ف لمغريب
تصنيف:حوكومة د لمغريب
تصنيف:مقالات فيها مصدر و 3000 بايت
تصنيف:تأسيسات د 1956 ف لمغريب
نتيخابات رياسية لفرانصاوية د 2017

**نتيخابات رياسية لفرانصاوية د 2017**، هي نتيخابات رياسية لحضاش ؤ لعاشرة ب لقتيراع لعام ديال لجمهورية لفرانصاوية لخامسة، باش يتختار رايس د لجمهورية ل ويلاية د خمس سنين.

ف تسليم د سلطة، ف 14 ماي، ولا إمانويل ماكخون أصغر رايس دولة جمهوري فرنصاوي من بعد ناپوليون بوناپارت (لي كانت عندو 30 عام ف 1799)، ؤ أصغر واحد ف لجمهورية لخامسة. موراها ف 11 ؤ 18 يونيو تدارت نتيخابات تشريعية لي عطات لأغلبية لرايس د لجمهورية جّديد.

## مصادر
جبهة د لقوات ديمقراطية (لمغريب)

**جبهة د لقوات دّيمقراطية** (ب لعربية **جبهة القوى الديمقراطية**، ب لفرانساوية ، ب ختيصار **FFD**) هوّا حيزب يساري ف لمغريب.

## تاريخ
لحيزب تأسس من نشيقاق ديال حيزب تّقدم ؤ شّتيراكية ف 1997.

## مصادر

تصنيف:حيزب سياسي مغريبي
تصنيف:زريعة د لمغريب
تصنيف:تأسيسات د 1997 ف لمغريب
عبد الله الطايع

**عبد الله الطايع** (تولد ف 8 غشت 1973 ف سلا) هو كتاتبي و مخرج مغريبي تيكتب بلفرانساوية. لأغلبية د لكتوبا ديالو تيهضرو على لعيشة الصعيبة ف لمغريب، و على لقضايا ديال لمتلية. هو أوّل كاتب عربي ف لعالم اللي عتارف قدام كلشي باللي هو متلي (ف 2006).

تيسكن الطايع ف باريز ف فرانسا من 1998.
## كتوباتو
كتب عبد الله الطايع بزاف د لكتوبا اللي تترجمو ل بلعة د اللغات. من لكتوبا لمعروفين اللي كتب كاين:
* 
* 
* 
* 
* 
* 
* 
* 
* 

## لفيلم ديالو
ف 2014 دخل عبد الله الطايع للتجربة د لإخراج، و خرّج أول فيلم ديالو "لجيش د لعتيق"، اللي خدا لفكرة ديالو من لكتاب ديالو اللي عندو نفس السمية.
## مصادر

تصنيف:كتاتبيا مغاربا د لقرن 20
تصنيف:بيوغرافيا د رجال
تصنيف:زيادة 1973
تصنيف:ناس حيين
تصنيف:صحافي مغريبي
تصنيف:مقالات فيها مصدر و 3000 بايت
تصنيف:ناس تزادو ف سلا
تصنيف:ناس د سلا
تصنيف:كتاتبيا مغاربا د لقرن 21
تصنيف:ناس قراو ف جاميعة محمد لخاميس
پابلو پيكاسو

**پابلو رويز پيكاسو** (بالصبليونية: Pablo Ruiz Picasso - تولد ف 25 أكتوبر 1881 ف مالاݣا، صبانيا - مات ف 8 أبريل 1973 ف موجان، فرانسا) كان نحات و رسّام صبليوني، و واحد من الرساما لمشهورين ݣاع د لقرن لعشرين.

پيكاسو واحد من اللي ختارعو لحركة التكعيبية، و اللي هي ترسم لحوايج ببزاف د لمكعبات. عندو بزاف د الرسمات لمعروفين بحال "بنات آڤينيون" (1907) و "ݣيرنيكا" (1937). الرسمات و النحتات ديالو موجودين ف بزاف د لمدون و لمتاحف لكبار د لعالم.
## مصادر


تصنيف:رسام صبليوني
تصنيف:بيوغرافيا د رجال
تصنيف:زيادة 1881
تصنيف:وفيات 1973
لكونفيديرالية د لكورة لإفريقية

**لكونفيديرالية د لكورة لإفريقية** (بالنݣليزية: **Confederation of African Football**، بلعربية: **الاتحاد الإفريقي لكرة القدم**، بلفرانساوية:**Confédération Africaine de Football**) أولّا **CAF** هي وحدة من بين ستة ديال لمنضامات اللي داخلين تحت الرياسة د لفيفا ف إفريقيا. هاد لكونفيديرالية داخل فيها 54 دولة واللي كولهوم فلقارة د إفريقيا من غير مصر اللي كاين طرف منها ف آسيا. تأسسات هاد لكونفيديرالية نهار 8 فبراير 1957 ف لوطيل لكبير ديال لخرطوم، السودان. ليوما لمقر ديالها كاين فلعاصيمة ديال مصر، وكايترأسو لإفريقي لجانوبي پاتريس موتسيپي، واللي تنتاخب نهار 12 مارس 2021. الدول اللي أسسات هاد لكونفيديرالية هي مصر، السودان، إتيوپيا وجنوب إفريقيا.

## لبلدان اللي أعضاء فيها

#  – تّرا عليه من لكاف ومن كاس لأمم اللولة ف 1957 بسباب لأپارتايد.
#  – عضو ديال UNAF من 2005 حتال 2009 ومن 2011 لدابا. نساحب من UNAF ف 19 نونبر 2009، ولاكين عاود رجع ف2011.
#  – أعضاء منضمّين، ولاكين ماكاينينش ف لفيفا. كان عند زنجبار عضوية لربع شهور ف 2017، ولاكين لوضع ديالها تغيّر من مورا ماعتارفات لكاف باللي لعضوية ديالها كانت غلط.

## الناس اللي ترأسو لكونفيديرالية

## لپالماريس ديال لمونتخابات
### كاس لعالم

## مصادر


تصنيف:منضامات دولية د كورة
تصنيف:مقالات فيها مصدر و 3000 بايت
تصنيف:تأسيسات د 1957 ف إفريقيا
لحيزب شتيراكي لموحد

**لحيزب شّتيراكي لموحد** (ب لعربية **الحزب الاشتراكي الموحد**، ب لأمازيغية ****، ب لفرانساوية ، ب ختيصار **PSU**) هوّا حيزب سياسي مغريبي عندو توجه يساري شتيراكي ؤ علماني. هاد لحيزب من بين لي كيدافعو علا لمالاكية لبرلمانية.

## تاريخ
لأصل ديال لحيزب شّتيراكي لموحد، بحال بزاف د لحزاب ف لمغريب، كيرجع ل لحركة لوطنية ديال لمقاومة ضد لحتيلال لفرانساوي ؤ صّبليوني. واحد من جدودو لمباشرين هوّا لمونضامة د لحركة دّيموقراطية شّعبية لي كان أسسها محمد بن سعيد آيت إيدر.

## مصادر


تصنيف:حيزب سياسي مغريبي
تصنيف:تأسيسات د 2005 ف لمغريب
ليتيحاد ديال لجاميعات لؤروپية د كورة

**ليتيحاد ديال لجاميعات لؤروپية د كورة** (بالنݣليزية: **Union of European Football Associations**، بلفرانساوية: **Union des associations européennes de football**) أولّا **UEFA** هي وحدة من بين ستة ديال لمنضامات اللي داخلين تحت الرياسة د لفيفا فؤروپا . هاد لكونفيديرالية داخل فيها 55 دولة واللي لأغلبية ديالهوم فؤروپا (كاينين دول من آسيا. تأسسات هاد لكونفيديرالية نهار 15 يونيو 1954 فمدينة بازل ف سويسرا مع 31 بلاد، 25 منهوم كانو حاضرين فلجتيماع ديال التأسيس، من مورا ستيشارات لولانيين مابين الطاليان، فرانسا و بلجيكا. ليوما لمقر ديالها كاين فمدينة نيون ف سويسرا، وكايترأسو الصلوڤيني أليكساندر تشيفيرين.

## لبلدان اللي أعضاء فيها

;ملاحضات

## الناس اللي ترأسو لكونفيديرالية

## لپالماريس ديال لمونتخابات
**كيفاش كايتّقرا لجدوال**
* ***' – بطل
* ***' – وصيف
* ***' – تالت
* ***' – رابع
* **QF** – ربع لفينال
* **R16** – تمن النهائي (من 1986: خروج لمغلوب ب 16 فرقة)
* **R2** – الدور التاني (بالنسبة 1974، 1978 و 1982، اللي كان فيهوم جوج دوار ديال لمجموعات)
* **R1** – دور لمجموعات (بالنسية ل 1950، 1974، 1978، و 1982، اللي كان فيهوم جوج دوار لمجموعات، ,هادشي كايعني الدور اللول)
* **1S** – دور خروج لمغلوب اللول (كاس لعالم 1934–1938 فاش كان دوار د لميطشان لفاصلين)
*  – ماتأهلش
*  – مادخلش / نساحب / تّمنع
* &nbsp;– مضايفين
### كاس لعالم

## مصادر


تصنيف:منضامات دولية د كورة
تصنيف:مقالات فيها مصدر و 3000 بايت
تصنيف:تأسيسات د 1954 ف سويسرا
لكونفيديرالية د كورة ف أمريكا الشمالية و لوسطانية و لكاريبي

**لكونفيديرالية د كورة ف أمريكا الشمالية ولوسطانية ولكاريبي** (بالنݣليزية: **Confederation of North, Central America and Caribbean Association Football**، بلفرانساوية: **Confédération de football d'Amérique du Nord, d'Amérique centrale et des Caraïbes**) أولّا **CONCACAF** هي وحدة من بين ستة ديال لمنضامات اللي داخلين تحت الرياسة د لفيفا فأمريكا الشمالية. هاد لكونفيديرالية داخل فيها 41 دولة واللي لأغلبية ديالهوم فأمريكا الشمالية. تأسسات هاد لكونفيديرالية نهار 18 شتنبر 1961 ف ميكسيكو، واللي أسسوها هوما كانادا، كوسطاريكا، كوبا، الصالڤادور، ݣواطيمالا، هايتي، هوندوراس، لميكسيك، نيكاراݣوا، پاناما، سورينام، لميريكان وكوراساو. ليوما لمقر ديالها كاين ف ميامي، لعاصيمة ديال فلوريدا، وكايترأسو لكانادي ڤيكطور مونطالياني من ماي 2016.

## لبلدان اللي أعضاء فيها

N/A: مايقدرش يدخل، ماكاينش أولا ماكاينش جواب.

## الناس اللي ترأسو لكونفيديرالية

## لپالماريس ديال لمونتخابات
**كيفاش كايتّقرا لجدوال**
* ***' – بطل
* ***' – وصيف
* ***' – تالت
* ***' – رابع
* **QF** – ربع لفينال
* **R16** – تمن النهائي (من 1986: خروج لمغلوب ب 16 فرقة)
* **GS** – سطاج لمجموعات (فكاس لعالم 1950، 1974، 1978 و 1982، واللي كان فيهوم جوج سطاجات دلمجموعات، GS كاتعني السطاج اللول)
* **1S** – دور خروج لمغلوب اللول (كاس لعالم 1934–1938 فاش كان دوار د لميطشان لفاصلين)
*  – ماتأهلش
*  – مادخلش / نساحب / تّمنع
* &nbsp;– مضايفين

### كاس لعالم

## مصادر


تصنيف:منضامات دولية د كورة
تصنيف:مقالات فيها مصدر و 3000 بايت
تصنيف:تأسيسات د 1961 ف أمريكا الشمالية
لكونفيديرالية د كورة ف أوقيانوسيا

**لكونفيديرالية د كورة ف أوقيانوسيا** (بالنݣليزية: **Oceania Football Confederation**) أولّا **OFC** هي وحدة من بين ستة ديال لمنضامات اللي داخلين تحت الرياسة د لفيفا فأوقيانوسيا. هاد لكونفيديرالية داخل فيها 13 دولة (11 بعضوية كاملة و2 بعضوية ماكاملاش) واللي كولهوم فأوقيانوسيا. تأسسات هاد لكونفيديرالية نهار 15 نونبر 1966 ف ؤسطراليا، من مورا مافشلات هي ونيوزيلاندا باش يتزادو معا لكونفيديرالية د كورة ف آسيا. لبلدان اللي أسسوا هاد لكونفيديرالية هوما ؤسطراليا، نيوزيلاندا، فيدجي وپاپوا غينيا الجديدة. ليوما لمقر ديالها كاين فمدينة أوكلاند، وكايترأسو لڤانواتي لامبرت مالطوك من أبريل 2018.

## لبلدان اللي أعضاء فيها

## الناس اللي ترأسو لكونفيديرالية

## لپالماريس ديال لمونتخابات
### كاس لعالم د الرجال

### كاس لعالم د لعيالات

## مصادر


تصنيف:منضامات دولية د كورة
تصنيف:مقالات فيها مصدر و 3000 بايت
تصنيف:تأسيسات د 1966 ف ؤقيانوسيا
كورة مليوحة

180px|تصغير|يسار|لحكم كاينفد كورة مليوحة (قبل من 2019).
**كورة مليوحة** هي طريقة د لمعاودة د اللعب ف كورة. كاتستعمل من مورا ماكايوقف اللعب بسباب خرين من غير لقصارة لعادية، لغلاط أولّا السلوك لخايب. لقانون 8 و لقانون 9 ف لقواعد د اللعبة كايحددو لحالات فين خاص تدار لكورة لمليوحة؛ لقانون 8 فيه حتى كيفاش كاتدار.

## لحالات فاش كاتعطى
200px|تصغير|يسار|حكم كايعطي كورة مليوحة فماطش من 2007.
كايعطي لحكم كورة مليوحة فلحالات فاش كايوقّف اللعب، ولقواعد د اللعبة ماكايحددوش كيفاش يتعاود. هاد لحالات كاينين فالنوسخة ديال 2020 من لقواعد:
* لبارّة تحركات من بلاصتها أولّا خسرات
* لبالون ولّا ماصالحش
* شي واحد/حاجة دخلات للتيران
* كوايري كلا دقة واعرة، من غير إلا كان سبابها غلط
* واحد من لجمهور صفّر والصفير ديالو تّالف معا الصفير د لحكم
* دخلات كورة زايدة/حاجة/حيوان وتلّف اللعب
* لحكم صفر على بيت قبل ماتفوت لكورة خط لݣول كاملو
* كوايري دار شي تعدّو على أي واحد من غير كوايري آخور، حكم أولّا مسؤول فلفرقة
* شي حاجة من برا التيران قاست كورة اللي تردّات من عند لحارس ولّا لبارّة دلݣول من مورا پيلانتي
* لبالون قاس شي حكم، وبقى وسط التيران، وطرات وحدة من هادو:
** فرقة بدات لهوجوم
** لبالون مشا نيشان للݣول
** تبدلات لفرقة اللي شادة كورة
* لحكم وقف اللعب على أي حاجة ماعندهاش طريقة ديال لمعاودة داللعب فلقواعد.
فلميطشان اللي فيهوم لحكم لمعاون بلڤيديو، إلا مراجعة ديال لڤار قررات باللي اللعب ماكانش خاصو يوقف، متلا إلا تحيدات پيلانتي عطاها لحكم بلغلط لشي فرقة، كايتعاود اللعب بكورة مليوحة فلبلاصة فين لڤار عيّط للحكم.

## الطريقة
من مورا التغييرات اللي طراو على لقواعد د اللعبة ف 2019، كاتعطى لكورة لمليوحة لواحد لكوايري بوحدو:
* لحارس ديال لفرقة لمدافعة، إلا كانت لكورة فلمينطاقة د پيلانتيات فاش وقف اللعب، أولّا لكورة تقاست آخر مرة تمّا
* كوايري من آخر فرقة قاست لكورة فلحالات لوخرين كاملهوم.

كايلوح لحكم لكورة فآخر بلاصة قاسها فيها شي كوايري ولّا حكم آخور ولّا شي حاجة برانية على التيران، من غير إلا كان هادشي فلمينطاقة د پيلانتيات (أولا كانت لكورة فلمينطاقة د پيلانتيات فاش اللعب وقف)، فهاد لحالة كايلوح لحكم لبالون فلمينطاقة د پيلانتيات.

ݣاع لكوايرية من لفراقي بجوج (من غير داك اللي غايشد لكورة) خاص يكونو بعاد على لكورة ب 4 ميترو حتى تقيس لكورة الضس.

كاتولي لكورة ملعوبة فاش كاتقيس الضس ديال التيران. حتى شي كوايري ماعندو لحق يقيس لكورة حتى تقيس هي نيت الضس. كاتعاود لكورة لمليوحة فاش لبالون كايخرج من التيران قبل مايقيسو شي كوايري (ولّا كايدخل لواحد من لݣوال بجوج).

## لغلاط
كاتعاود لكورة لمليوحة إلا شي كوايري قاس لكورة قبل ماتوصل للضس. إلا لكوايري كايعاود نفس لحاجة ولحكم حس باللي كايديرها بلعاني، كايعتابر لحكم هادشي سلوك خايب ويقدر يعطي كارطة صفرة على التعطال دلبدية داللعب.

مايمكنش شي بيت يتماركا من لكورة لمليوحة حتى يقيسوها جوج كوايرية بلقليلة. إلا دخل لبالون لشي ݣول بلا مايقيسوه جوج كوايرية، كايعطي لحكم إما ضربة مرمى أولّا ركنية. لكورة لمليوحة هي الطريقة داللعب لوحيدة اللي كاتخلي لكوايري اللول اللي قاس لكورة يقيسها جوج مرات متابعين بلا مايتعاقب عليها.

## مصادر

تصنيف:طرق لمعاودة د اللعب ف كورة
تصنيف:لقواعد د كورة
تصنيف:مقالات فيها مصدر و 3000 بايت
ليتيحاد الدولي ديال كورة

**ليتيحاد الدولي ديال كورة** (بالنݣليزية: **International Federation of Association Football**، بلفرانساوية: **Fédération Internationale de Football Association**) أولّا **FIFA** هي منضامة دولية كاتحكّم فالرياضة د كورة فلعالم. هاد لمنضامة داخل فيها 211 عضو (بلدان وأراضي). تأسس هاد ليتيحاد نهار 21 ماي 1904 ف باريز باش يراقب التورنوايات الدوليين اللي كانو مابين ألمانيا، بلجيكا، الدانمارك، فرانسا، هولاندا، الصبليون، السويد وسويسرا، وتزادو ليها شي دول قبل من لحرب لعالمية اللولة بحال كانادا ف 1913 ولميريكان ف 1914.

ليوما لمقر ديالها كاين فمدينة زوريخ فسويسرا، وكايترأسها السويسري الطالياني جياني إنفانتينو من 26 فبراير 2016. أشهر حاجة معروفة بيها لفيفا هي كاس لعالم، واللي تنضم أول مرة فمدينة موتيڤيديو، اللي هي لعاصيمة ديال لأوروݣواي. لفيفا كاتدخل لفلوس من ليشهارات والصپونصورات، واللي وصلو ف 2018 ل 4.7 مليار دولار ميريكاني (42 مليار درهم مغريبي)، وكان فيهوم رباح ديال 1.2 مليار دولار ميريكاني (10 دلمليار ديال الدرهم). لخزينة ديال لفيفا وصلات 2.7 مليار دولار ميريكاني (24 مليار درهم) فلافان ديال لفترة مابين 2015 و2018.

## لمؤسسات د لفيفا
[220px|تصغير|يمين|لمقر ديال لفيفا فزوريخ، [سويسرا]]
لعضو لمجهد ݣاع فلمؤسسات ديال لفيفا هو لكونݣريس د لفيفا (بالنݣليزية: FIFA Congress)، اللي هو مجليس فيه ممتيلين من كولا بلاد وأرض عضو واللي كايتدار لمؤتمر ديالو لعادي مرّة كولّا عام، ومن 1986 جوج مرات فلعام. لكونݣريس هو بوحدو اللي عندو لحق يبدّل لقوانين ديال لفيفا.كاينة اللجنة ليستيعجالية ديال لفيفا، واللي كاتعامل معا لحوايج ولمشاكل الضروريين مابين كولا مجمع ديال لونݣريس.

هاد لكونݣريس كايصوت على الدخول ديال بلدان وأعضاء جداد وكاينتاخب الرايس ديال لفيفا ولأمين لعام واللجنة التنفيدية. الرايس ديال لفيفا ولأمين لعام كايݣابلو اللي طاري فلفيفا وبرّا ديالها، أما اللجنة التنفيدية واللي كايترأسها الرايس د لفيفا هي اللي مسؤولة على لوقات ولبلايص والشكال ديال التورنوايات. لفيفا كاينة فسويسرا، داكشي لاش هي مؤسسة اللي تابعة وكاتحتارم لقانون السويسري.

## الراية والنشيد
140px|تصغير|يسار|الراية ديال لفيفا.
الراية ديال لفيفا هي راية زرقة وفيها اللوݣو ديال لفيفا بلبيض. الراية الجديدة ديال لفيفا بدات كاتخدّم من لحفلة ديال لحلّان د كاس لعالم 2018 ديال روسيا، ومن تما وديما لفيفا خدامة بيها.

النشيد ديال لفيفا هو نشيد صاوب لألماني فرانز لامبرت اللحن ديالو من 1994، وعاودو ليه روب ماي وصايمون هيل لينتاج. كايتغنى النشيد فلميطشان والتورنوايات اللي كاتنضمهوم لفيفا. من 2007 فرضات لفيفا على الشوركة دياولها اللي كايدوزو لميطشان باش يدوزو مورصو صغير ديال النشيد قبل ومن مورا لميطشان، هادشي باش تزير لفيفا تشهر لمستشهيرين ديالها.

## لأعضاء د لفيفا

كاينين ستة ديال لكونفيديراليات ولمنضامات الدولية اللي معتارفة بيهوم لفيفا باللي تابعين ليها. هاد لمنضامات هوما:
*  لكونفيديرالية د كورة ف آسيا (AFC) (47 عضو)
*  لكونفيديرالية د لكورة لإفريقية (CAF) (56 عضو)
*  لكونفيديرالية د كورة ف أمريكا الشمالية ولوسطانية ولكاريبي (CONCACAF) (41 عضو)
*  لكونفيديرالية د كورة د أمريكا لجانوبية (CONMEBOL) (10 دلأعضاء)
*  لكونفيديرالية د كورة ف أوقيانوسيا (OFC) (13 عضو)
*  ليتيحاد ديال لجاميعات لؤروپية د كورة (UEFA) (55 عضو)

فلمجموع، لفيفا كاتعتارف ب 211 جامعة وطنية ديال لكورة و129 فرقة ديال لكورة ديال لعيالات.

## الناس اللي ترأسو لفيفا

## مصادر


تصنيف:منضامات دولية د كورة
تصنيف:منضامات دولية د الرياضة
تصنيف:مقالات فيها مصدر و 3000 بايت
تصنيف:تأسيسات د 1904 ف فرانسا
السيستيم د لبوطولة

200px|تصغير|يسار|فالسيستيم د لبوطولة، لفراقي اللولين فشي قيسم كايطلعو لقيسم طالع فالنيڤو.
**السيستيم د لبوطولة** هو هيكلة ديال لبوطولات اللي كاتكون غاليبا هرمية، زعما كولما كان النيڤو غادي كايهبط كولما لبوطولات لمحلية غادين وكايكتارو. السيستيم د لبوطولة كايتستعمل فبزاف ديال الرياضات فبلدان كتار، خوصوصا كورة.

## لخدمة د السيستيم
ف كورة والروݣبي، كايكونو لبوطولات مترابطين بلعملية ديال الطلوع والطيوح، واللي فيها فراقي اللي كانو اللوالة فقيسم طايح كايطلعو لقيسم طالع عليه شوية، ولفراقي اللخرانيين كايهبطو لقيسم هابط عليه. متلا فلمغريب اللي عندو هيكلة هرمية ديالو، جوج فراقي اللولين ف لبوطولا لوطنية د لهواة (لقيسم 3) كايطلعو لبوطولا 2 (لقيسم 2)، وجوج فراقي اللخرين كايهبطو لقيسم لهواة اللول (لقيسم 4). هاد لعملية كاتكون أوطوماطيك كولا عام، وبعض لمرات كايكونو فيها ميطشان د السد.

## مصادر


تصنيف:سيستيم د لمنافسة ف الرياضة
تصنيف:أنضمة مفهومية
تصنيف:مقالات فيها مصدر و علاين 3000 بايت
موسم محلي د كورة

[150px|تصغير|يسار|لبلدان ديال [ليتيحاد ديال لجاميعات لؤروپية د كورة|لويفا مقسومة على جوج: اللي ب لحمر كايلعبو من الربيع للخريف، و اللي بالزرق كايلعبو من لخريف للربيع.]]
**لموسم لمحلي د كورة** ف لبلدان اللي كاتقصّر فيها كورة كايختالف ف لوقت ديالها فاش كاتبدا وتسالي ولمدة اللي كاتشدها. ف لأغلبية د لحالات (بحال لمغريب)، لبوطولة كاتكون مرة وحدة ف لعام من لخريف حتال لافان د الربيع أولّا اللول د الصيف. ف بعض لبلدان، كايبدا لموسم لمحلي د كورة من الربيع حتال لخريف، و ف بلدان خرين كاتكون لبوطولة مقسومة لجوج مورصويات. كاس لعالم كايكون ديما ف يونيو و يوليوز، من غير لحالة ديال 2022 فاش غايتنضم ف نونبر و دجنبر.

## وقت لموسم لمحلي
### ؤروپا
[160px|تصغير|يسار|ف بلدان بحال [السويد، مايمكنش تكون لبوطولة خدامة ف الشتا حيتاش كايكون التلج و لبرد كتير بزاف.]]
بحساب 2020، لأغلبية ديال لبلدان ف ليتيحاد ديال لجاميعات لؤروپية د كورة عندهوم موسم محلي د كورة اللي كايبدا من لخريف و كايسالي ف الربيع. واخا هكاك، كاينين بلدان اللي مخدمة السيستيم ديال الربيع حتال لخريف، هاد لبلدان غاليبا كايكون عندها لجو بارد ف الشا.

* 
* 
* 
* 
* 
* 
* 
* 
* 
* 
* 
* 

ف هاد الطابلو ميتال على لوقات اللي كايكون فيها لموسم لمحلي ديال لكورة خدام ف شي بلدان ديال ؤروپا:

### أوقيانوسيا
بلحساب ديال 2019، تقريبا ݣاع لبوطولات ديال لكونفيديرالية د كورة ف أوقيانوسيا كايديرو لموسم ديالهوم من الربيع للخريف، من غير: ،  و .

### لمغريب
ف لمغريب، غاليبا كايكون لموسم لمحلي د كورة ف ݣاع لبوطولات ديال لهيكلة لهرمية من لافان د الصيف/لبدية د لخريف حتال لافان د الربيع/لبدية د الصيف. هادشي كاينص عليه لقانون التنضيمي ديال لمنافسات اللي خرّجاتو لجامعة لملكية لمغريبية د كورة، من غير يلا كانت شي قوة قاهرة اللي غاتخلي لمواعيد ديال لبدية اللي ف الطابلو التحتاني يتبدلو:

## مصادر


تصنيف:سيستيم د لمنافسة ف الرياضة
تصنيف:مقالات فيها مصدر و 3000 بايت
شيوعية

يسار|تصغير|<P ALIGN=center>لمطرقة و لمنجل، جوج رموز ديال الشيوعية.</p>
يسار|تصغير|<P ALIGN=center>الشعار ديال لحزب الشيوعي لمغريبي، واحد من لأحزاب الشيوعية لقديمة.</p>
**الشيوعية**، هي نضرية سياسية وقتصادية و فلسفية ديال لحكيم، اللي تاتقول باللي لمجتمع خاصو يكون شيوعي، زعما باللي ڭاع لوسائل د لإنتاج خاص تكون ديال الجماعة، و باللي حوايج بحال الطبقات لإجتماعية و لفلوس و الدولة ماخاصهومش يكونو.

ف التاريخ، دازو بزاف ديال التجارب الشيوعية اللي أترو ف لعالم. ما بين الناس اللي معروفين ب هاد التجارب كاين كارل ماركس و هو شي مين و ڤلاديمير لينين و أنطونيو ݣرامشي.

## لأصل د السمية
لأصل د لكلمة د الشيوعية (ببزاف داللغات لاخرا: كومينيزم) جاي من لفكرة بلي كلشي خاصو يكون مشروك، و ديال الجماعة.

## مصادر


تصنيف:تقافة سياسية
تصنيف:إديولوجيات سياسية
تصنيف:إشتراكية
قيسم (رياضة)

**لقيسم** ف الرياضة هو ݣروپ ديال لفراقي من نفس النيڤو اللي كايقصرو ضد بعضياتهوم لواحد لعدد ديال لمرات. فهاد لقيسم وفاللخر ديال لموسم الرياضي، لفرقة اللي جمعات نقاط كتر هي اللي كاتدي لكاس ديال لقيسم (وكاتطلع لقيسم آخور بوحدها أولا معا شوية دلفراقي اللي تابعينها فالترتيب). لفرقة أولّا لفراقي اللي جمعو عدد قليل ديال النقاط كايهبط لقيسم اللي النيڤو ديالو شوية طايح، وهي غادية.

ف كورة، أغلبية ديال اللعابا لمحتارفين ف لي كاينين لعالم ماكيلعبوش ف لقيسم اللول.

## كورة
متلا ف كورة، فلغالب، لفراقي كايتلاقاو جوج د لمرات ف لموسم لواحد، ومرة لفرقة كاتكون مضايفة ومرة خرة كاتكون ضيف. فاللول لفراقي كاتبدا تلعب مرة فتيرانهوم، ومرة خرة فتيران لفرقة لوخرة، ولاكين من بعد، لفرقة تقدر تلعب جوج ميطشان متابعين فتيرانها ولّا فتيران لفرقة لوخرة.

## فلمغريب

ف لمغريب، جوج فراقي اللخرين فلقيسم اللول (بوطولا 1) كايهبطو للقيسم التاني (بوطولا 2)، اللي منو نيت كايطلعو 2 فراقي للقيسم اللول. نفس لحاجة طارية مابين لقيسم التاني ولقيسم التالت لبوطولا لوطنية للهواة.

## مصادر

تصنيف:سيستيم د لمنافسة ف الرياضة
تصنيف:مقالات فيها مصدر و 3000 بايت
نوبير لأموي

**محمد نوبير لأموي** (تولد ف نونبر 1935 ف بن حمد - مات ف 7 شتنبر 2021 ف الدار لبيضا)، كان نقابي وسياسي مغريبي. هو اللي أسّس لكونفيديرالية الديموقراطية د الشغل، و كان هو لامين لعام ديالها من 1978 ل 2018.

لأموي كان من الناس اللي شاركو بزاف ف السياسة د لمغريب من وقت لإستقلال، مع حزب لإستقلال اللي بدا فيه، و من موراه مع لإتحاد لإشتراكي (اللي كان فيه من 1975 ل 2001). مشا للحبس بزاف د لمرات ف لعوامات د الرصاص، و كان من الناس اللي نضّمو لإضراب لعام ديال 1981 و ديال 1990، اللي كانو من لإضرابات لمهمة ف التاريخ الجديد د لمغريب.

## كاريير ديالو
زاد محمد نوبير الأموي فـ عام 1936 فـ مدينة بن أحمد فـ إقليم سطات.

تعلّم فاللول فالـ كُتَّاب باش يحفظ القرآن، ومن بعد مشى يقرا فمدرسة فالدار البيضاء. كمل قرايتو فجامعة ابن يوسف فمراكش، ومن بعد قرا فجامعة القرويين ففاس.

بدأ المدرّس ديالو فالتعليم الابتدائي ومن بعد سنوات التحق بشعبة التفتيش التربوي.

انضم الأموي بكري لحزب الاستقلال اللي كان كيمثل الشريحة الكبيرة من الحركة الوطنية فزمن الاستعمار الفرنسي. من اللي بدا في التعليم، دخل للنقابة التاريخية اللي كانت شكلت داك الوقت الجناح النقابي للحركة الوطنية، وهي الاتحاد المغربي للشغل.

**المسؤولية فاللجنة العمالية والاعتقالات**

فـ 1963، لمهدي بن بركة اختار نوبير الأموي باش يكون مسؤول على اللجنة العمالية فالرباط. فهاذ المرحلة بدات قصة الأموي مع الاعتقالات والمضايقات اللي كانت من طرف السلطة، فواحد الوقت اللي كان فيه الاستقطاب على أشدو بين الاتحاد الوطني للقوات الشعبية والسلطة.

وفي 26 نونبر 1978، تأسَّسات الكونفدرالية الديمقراطية للشغل، ولى الأموي هو الزعيم ديالها.

من بعد إضراب 1981 اللي واجهاتو السلطات بالعنف والقسوة، تعتقل الأموي لمدة عامين، وهاد الشي ساهم في تعزيز مكانتو داخل الاتحاد الاشتراكي للقوات الشعبية.

فعام 1990، الكونفدرالية والاتحاد العام للشغالين فالمغرب عرّضو على إضراب عام مشهور بانتفاضة فاس 1990، اللي خلّى بزاف ديال الضحايا .

فعام 1992، طار اسم الأموي لبرة الحدود مع محاكمة مشهورة دارتها الحكومة ضدّه حيت قال فمقابلة مع جريدة الباييس الإسبانية باللي الوزراء هما "لصوص"، حسب ما قالت الحكومة. تحكم عليه بالسجن جوج سنين نافذة. ولكن الملك الحسن الثاني عفا عليه بعدما قضا ربعة عشر شهر فالحبس.

من اللي شارك حزب الاتحاد الاشتراكي للقوات الشعبية فالحكم فـ1998، بدا الخلاف كيكبر بين الجناح النقابي لعبد الرحمن اليوسفي والتوجه السياسي ديال الحزب. هاد الشي خلا أنصار الكونفدرالية بقيادة اليوسفي ينقسموا ويدعموا حزب جديد سميتو حزب المؤتمر الوطني الاتحادي.

ف يونيو 2011، من بعد الربيع العربي والمراجعة الدستورية اللي وعد بها الملك محمد السادس، دعا نوبير للمقاطعة ديال الاستفتاء الدستوري وقال باللي "مشروع الدستور كيكرّس اللي كان من قبل وما غيستجبش للتطلعات".

ف شهر نوفمبر 2018، استقال من منصبو كأمين عام الكونفدرالية الديمقراطية للشغل، وجا فبلاصتو مساعدو عبد القادر الزاير.

## وفاتو
توفى نهار التلات 7 شتنبر 2021 فواحد المصحات ديال الدار البيضاء، بعدما تعرّى مع المرض لمدة طويلة.

## مصادر

تصنيف:نقابي مغريبي
تصنيف:سياسي مغريبي
تصنيف:زيادة 1935
تصنيف:وفيات 2021
تصنيف:ناس تزادو ف بن حمد
تصنيف:ناس توفاو ف الدار البيضا
عبدلعزيز بوتفليقة

**عبدلعزيز بوتفليقة** (مزيود ف 2 مارس 1937 ف وجدة، مات ف 17 شتنبر 2021) كان رئيس ديال دزاير من 1999 تال 2019. كان شارك ف حرب تّحرير دّزايرية ضد لفرانسيس، ؤ ف 1963 ولا وزير د لخاريجية ؤ كان ف عمرو 26 عام.

## مصادر


تصنيف:زيادة 1937
تصنيف:وفيات 2021
تصنيف:جزاير
تصنيف:ناس تزادو ف وجدة
تصنيف:ناس د وجدة
لوغة معيارية

**لّوغة لمعيارية** ؤلا **لّوغة لممعيرة** ؤلا **لّوغة لمصطونداردية** (ب نّݣليزية **Standard language**) هيّا لسان ديال شي لوغة، لي تعرضات ل عملية د تّرميز منهاجية باش يتقاد لموضيل ديال لقواعد ديالها ؤ طّاريقة د لكتبة ؤ تّعبير ؤ نّطقان ديالها. هاد لّسان كيكون عندو عادتن مكانة عالية ف لمجتمع، ؤ هوّا لي كيتقرا ف لمدارس ؤ كيتّستعمل ف لإعلام ؤ كيتّكتب ف لكتوبا ؤ لمراسلات رّسمية. لّوغة لمعيارية يقدرو يكونو عندها لسون فرعيين مختالفين شوية، سيرتو ف نطقان ؤ لكتبة ديال بعض لكلمات علا حساب لمناطق، حيت لي كيهضرو بيها كيتأترو ب لّهجات ؤلا لّوغات لمحلية ديالهوم، ولاكين ضاروري ما كيكون فيها واحد لجوهر لي كيخلي جميع لي كيهضرو بيها ؤلا تعلمو ليها يتفاهمو بيناتهوم بلا صعوبات كبيرة.

عادتن لّسان ديال لوغة لي كاتطرا ليه معيرة كيكون هوّا لّسان ديال لمركز لإداري ؤلا سّياسي ؤلا لقتيصادي ديال لبلاد، حيت هاد لّسان كيقدر ياخد پريستيج جتيماعي كبير بسباب تّرابط ديالو معا لأنشطة سّياسية ؤلا لقتيصادية. نّتيجة ديال هادشي هيّا بلي لأغلبية ديال نّاطقين ب ديك لّوغة كيعتابرو لّوغة لمعيارية *متفوقة* بشكل ماكيحتاجش ل نيقاش، ؤ بلي هيّا لمرجيع باش كيتقارنو لّسون لوخرين، متلا واش "راقيين" ؤلا "سوقيين".

لمعيرة ديال لوغة هيّا پروصي مستامر، حيت أي لوغة كاتّستعمل بشكل مداوم ضاروري ماكيكونو فيها تجديدات، بحال كلمات جداد كيدخلو ل دّيكسيونير، تغييرات تدريجية ف نّطقان ديال لكلمات ؤ لحروف، ؤ محاولات ديال تبسيط لإملا لي كاتّطلب تغيير ف طّاريقة ؤ شي مرات حتا لحرف د لكتابة، ؤ غيرهوم من تّبديلات. هاد لمجهود كيتطلب حتا لإقناع ديال لجمهور د نّاطقين باش يتقبّل هاد تّرميز د لّوغة ب عتيبارو صحيح من داتو بشكل بديهي. لّوغات لي كاتكون ف بزاف د لبلدان ؤلا عندها مراكز مختالفين ف نفس لبلاد، كيكونو فيها عادتن كتر من لوغة معيارية، بحال نّݣليزية (ميريكانية، بريطانية)، لفرانساوية (ديالت فرانسا، ديالت كيبيك)، لبرطقيزية (ديالت لبرطقيز، لبرازيلية)، شّينوية (لماندارينية ف شّينوا، لكانطونية ف هونكونݣ)، ؤ نّرويجية (بوكمال ؤ نينورسك)، بينمّا لّوغات لي كاتكون ف بلاد وحدة ؤلا عندها منطقة مرجيعية وحدة، كيكونو فيهوم عادتن لوغة معيارية وحدة، بحال جّاپونية ؤلا رّوسية.

## مصادر


تصنيف:لوغات
تصنيف:لوغة
تصنيف:ستيتناء من طاݣ ناقصين تصاور
تصنيف:مقالات فيها مصدر و 3000 بايت
تصنيف:لهجولوجيا
تصنيف:تنووعات ديال اللوغة و الستيل
تصنيف:صوسيوليسانيات
أحمد لمسيح

**أحمد لمسيّح** (مزيود ف 7 يوليوز 1950 ف سيدي سماعيل) كاتيب ؤ شاعير ؤ زجّال مغريبي ؤ واحد من رّواد لكبار ديال زّاجال لمعاصر ف لمغريب. بدا لكتبة ب لعربية ف لّخر د سّتينات ديال لقرن لعشرين، ؤ موراها داز ل شّيعر زجلي ب دّاريجة. عندو 25 مؤلّاف، منها 18 مجموعة شيعرية جزلية، ؤ هوّا من بين زّجّالين لقلال لي تطرجمو لأعمال ديالهوم ل لوغات خرين بحال لفرانساوية، سّپنيولية، نّݣليزية ؤ لهولاندية. كان ؤستاد، ؤ مستشار ديال لوزير د تّقافة لفايت محمد الأشعري.

## حياتو

أحمد لمسيّح خدا ليصونس ف لأداب لعربي ف 1977 من جاميعة محمد لخاميس ف رّباط. ؤ كان منخارط ف مجموعة د لجمعيات ؤ لمؤسسات لأدابية على مستوى لمغريب ؤ شمال إفريقيا ؤ شّرق لأوسط، من بينها جمعية "أعن أخاك" (رئيس)، تّيحاد كتّاب لمغريب (كاتب عام)، بيت الشعر ف لمغريب (نايب د رّئيس)، رّابيطة لمغاربية د لأداب شّعبي لي لمقر ديالها كاين ف دزاير (أمين عام)، ؤ تّيحاد لؤودابا شّعبيين لعرب لي مقرو ف بغداد (عضو مؤسس).

كاينين عاداد د لأعمال ديالو لي تمتّلو فوق لمسرح ف لمغريب ؤ ف لخاريج. ؤ كان موفتيش عام ديال ويزارة تّقافة من مارس 2001 تال 31 أكتوبر 2005. خدا تّقاعد ديالو بشكل ختياري ف لّخر ديال 2005.

## لأعمال ديالو
[تصغير|أحمد لمسيح كيلقي زاجال ديالو ف لفرع د تيحاد كتاب لمغريب ف [تازة، 2013.]]
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## أعمال تطرجمات
# 
# 
# 
# جوج قصايد ب عنوان "تحناش البوهالي" ؤ "حاضي الروح" ف كتاب ديال 

## مصادر

## لمزاود
سّيت رّسمي ديال أحمد لمسيّح

تصنيف:زيادة 1950
تصنيف:ناس قراو ف جاميعة محمد لخاميس
تصنيف:زجال مغريبي
تصنيف:شاعير مغريبي
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف سيدي سماعيل
معدة

تصغير|معدة
**لمعدة** هيا واحد لقشيوْش كاين ف لفوق د لقاع د لكرشاوي على شكل ديال صاك ؤلا جيب فيه كايوساع تيو لماكلاوي. هيا واحد لبلاصة لي كايتهرد و كايتخزّن فيها لقس باش إزيد إكمل طريقو ل لمصارن. لمعدة جات بين لمراط ف لفوق ؤ بوطناش ف لتحت.

## أناطوميا
لمعدة هوا واحد لقشيوش ݣلضومي فالتشراح ديالها عندها شكل ديال "ل" بلخط لعربي ؤلا " J" ب لخط لاتيني. ؤ كاينة بين لمراط ؤ بوطناش. كاتصاوب واحد جيب تاقادة ديالو جوايه 25 سانتيميترو ف طولة ؤ يقدر إيتجبد باش إيعمّر حتال 4 إيترو د لقدر.

## مصادر


تصنيف:أناطوميا
تصنيف:أعضاء د لڭسدة
بوطناش

**بوطناش** (بنݣليزية Duodenum) هوا واحد لقشيوش كاين فالجوف دلكرش ؤ هوا لپارتية اللولة ؤ لقصيرة دلمصران الرقيق و اللي كايجي نيشان منبعد لمعدة ؤ فيه فاين كايبدا كايتمص لقس (فيتامينات، دهنيات، ملايح معدنية، لما...). عندو شكل ديال حسيفة دلعاود ؤ مقاد من ربعة ديال الطروفا: فوقاني و هابط و تحتاني ؤ طالع.
تصغير|رسمة كاتوري بوطانش مسبوغ بلخضر
بوطناش عندو علاقة وطيدة معا لبنكريا لاحقاش مشبر فيه مزيان ؤ ضاير بيه علاين من ݣاع الجوايه داكشي علاش شي بعضين كايشبهوه بلپنو ؤ اللي ضاير بالجانطة ديالو هيا لبنكريا.

## سباب السمية
**بوطناش** جا من لكلمة اللاتينية "Duodenum digitorum" يعني بلمغريبية "طناش صبع" ؤ تسما هاكا لاحقاش الطولة ديالو كاتسوا علاين طناش إينش يعني الطولة ديال طناش ديال الصبعان متابعين.

## مصادر

تصنيف:أناطوميا
عضلة

[تصغير|شوفة ميكروسكوپية [بنيقة|للبنايق ديال عضلة مخططة]]
**ݣلضمة** ؤلا **عضلة** (ب النݣليزية **Muscle**) هيا واحد النسيج رطب كاين عند لبهايم، مصاوب من ألياف عضلية قادين باش يتقلصو ؤ يتمدو، بلفضل ديال هاد النسيج لبهايم كايقدرو يتحركو ؤ يديرو شلا حوايج ؤ هوا لي كايميزهوم على جّمايد بحال الشجار ؤ النبتات. أما بنادم راه عندو 639 عضلة ؤ 570 فيهوم مخطوطين.

لݣلاضم ؤلا لعضلات كايكونو عامرين بلپروتينات. فتاݣزارت لعضلة كاتسما اللحم ؤلا لهبرة داكشي علاش اللحم هيا واحد لمصدر مزيان د لپروتينات.
## سباب السمية
ݣلضمة جات من التخدام ليومي ديال كلمة داريجية "مݣلضم" اللي كايتوصف بيها شي واحد عامر و صحيح ؤ مبودر.

## مصادر


تصنيف:أناطوميا
تصنيف:مقالات فيها مصدر و علاين 3000 بايت
ماصطانيصوسوس

**ماصطانيصوسوس** ؤلا **صوسوس** ؤلا **سوس** (ب لأمازيغية **ⵎⴰⵙⵟⴰⵏⴻⵚⵓⵙⵓⵙ**، ب لّاتينية **Mastanesosus**) هوّا ماليك موري أمازيغي كان حكم مملكة موريطانية ف لقرن لّول قبل لميلاد، ؤ كان ف لغالب ولد لماليك بوكوس لّول ؤ بّات لملوك بوݣود ؤ بوكوس تّاني، ؤ حكم ما بين جوايه 80 ؤ 49 قبل لميلاد.

## تّوريخية ديالو

لأدلة علا لوجود ديال لماليك ماصطانيصوسوس قليلة، ؤ كاترتاكز سيرتو علا شقفات د لفلوس من لعهد ديال ولدو بوكوس تّاني لي مكتوب فيهوم ب لّاتينية *لماليك بوكوس ولد صوسوس* ، ب لإضافة ل واحد تّسافيرة كان دارها سياسي روماني سميتو پوبليوس واتينيوس ف شمال إفريقيا، ؤ كتب عليها لكاتيب رّوماني لمعروف كيكيرو ف كتابو *ئن واتينوم* . واتينيوس يقدر يكون تلاقا شخصيا معا لماليك ماصطانيصوسوس ف 62 قبل لميلاد.

ف 2020، واحد لحجرة د جباد كاترجع لقرن لّول ق.م تّلقات مكتوب فوق منّها هاد لعيبارة ب لّاتينية ، شّي لي زاد أكّد لوجود ديال لماليك سوس. هاد لحجرة تقدر تكون جات من دّوزان د شي معركة حاربات فيها أرمي تابعة ليه.

بعض لمؤرخين بحال صطيفان ݣزيل كانو خلطو مابين ماصطانيصوسوس ؤ لماليك ماسينيسا تّاني ديال نوميديا، ولاكين لأدلة لأركيولوجية ؤ تّفاصيل ديال تّسافيرة د واتينيوس كيخليو مجال قليل د شّك بلي كان ماليك سميتو صوسوس حكم موريطانية مورا بوكوس لّول ؤ قبل من بوكوس تّاني ؤ بوݣود. لفرضية د لوجود د ماليك سميتو ماصطانيصوسوس كان قتارحها لأركيولوجي لميريكاني دوين رولر سيرتو ف كتابو لعالم د يوبا التاني و كليوپاطرا سيليني لي خرج ف 2003.

## لفترة ديالو
لعوام لّخرة ديال لحكم د لماليك بوكوس لّول عرفات ضطيرابات سياسية حيت لماليك كان شرف ؤ ضعافت سّلطة ديالو. هادشي كيتجلّا ف ستيقلال طانجا تحت حكم عائلة أميرية قايدها يفتاس ؤ موراها ولدو أسكاليس. جّينيرال رّوماني سولا  صيفط جيش باش يدعم أسكاليس، ولاكين لجنرال رّوماني كوينتوس سيرطوريوس ف خيلال حملة عسكارية ديالو عاون ف تحياد لأمير أسكاليس من لحوكم ديال طانجا ف جوايه 81 ؤلا 80 ق.م. ف هاد لحملة علا حساب لمؤرخ ليوناني پلوطارخوس، زار سيرطوريوس لبلاصة لي كانو لمور كيآمنو بلي مدفون فيها رّب لمعبود ديال لأمازيغ عنتي، لي علا حساب لأساطير ليونانية لقديمة كان تقاتل معا هرقل، ؤ هاد لموضع كان ف لغالب ف لكرومليك ديال مزورا.

تّوارخي رّوماني سالوستيوس كيعاود بلي ف جوايه 77 تال 74 ق.م كان شي ماليك موري أخور سميتو ليپطاسطا. هادشي كيحط علامات ستيفهام على لوقت ؤ لكيفية باش ماصطانيصوسوس ولّا ماليك على موريطانية، ؤ شحال د سّلطة على مملكة موريطانية كانت عندو فعليّا. من غير هاد لفراتت د لخبارات لي وصلونا من عند رّومانيين، ماكانعرفو والو على مملكة موريطانية ف 30 عام لي تلات لموت د لماليك بوكوس لّول.

## مصادر

تصنيف:بيوغرافيا د رجال
تصنيف:لمغريب لقديم
تصنيف:ناس حكمو لمغريب
تصنيف:ملوك د موريطانية
تصنيف:تاريخ د لمغريب
تصنيف:ناس حكمو جزء من لمغريب
تصنيف:مقالات فيها مصدر و 3000 بايت
كوكا كولا

يسار|تصغير|<P ALIGN=center>اللوݣو د كوكا كولا بلعربية.</p>
يسار|تصغير|<P ALIGN=center>بغال هازّين كوربات ديال كوكا ف فاس.</p>
**كوكا كولا**، (بلينݣليزية: Coca-Cola)، و لاّ كوكا هي موناضة باردة ختارعها فرماسيان ميريكاني سميتو جون سميت پيمبيرطون ف 1886، و معروف ف لعالم كامل دابا. مامعروفاش لوصفة لكاملة ديال كوكا كولا، و لكن معروف باللي فيها لما مكربن، معا تاني أوكسيد لكاربون (لݣاز) و شي حوايج اللي تيحلّيو، و آخرين تيزيدو الطيبة ديال لكولا و لكافيين.

كوكا كولا ما فيهاش لالكول، و تقدر تخاد ف أي وقت من النهار. بزاف د الدراسات لعلمية لقات باللي حسن لواحد يبعّد من هاد لمشروبات حيت تاتضر الصحة و تادير بزاف د لمشاكل تا ف النفسية.
## مصادر

## شوف تا
* فانطا
* هاواي


تصنيف:موناضة
تصنيف:مقالات فيها مصدر و علاين 3000 بايت
تصنيف:تقافة د الولايات المتاحدة د ميريكان
عبودية الناس راه الناس اللي بغاوها

**عبودية الناس راه الناس اللي بغاوها** (ب لفرانساوية **Discours de la servitude volontaire**) هوّا كتاب فلسافي ؤ سياسي ديال إيتيان دو لا بويسي كيعطي فيه حوجاج ضد دّيكتاتورية، تّنشر ف لبدية ب لّاتينية (غير طراف منو) ف 1574، ؤ من بعد تّنشر كاملو ب لفرانساوية ف 1576. لا بويسي غالبا كتبو فاش كان ف عمرو مابين 16 ؤ 18 عام.

ف 2001، طرجم هاد لكتاب حكيمة برادة ؤ مصطفى الناوي ل دّاريجة، باش يكون غالبا أول كتاب د لفلسفة كيتطرجم ل هاد لّوغة.

## مصادر

## لمزاود
* طرجامة ديال لكتاب ب داريجة

تصنيف:لفلسفة
تصنيف:كتاب مكتوب ب لفرانساوية
تصنيف:كتوبا مطرجمين ب داريجة
تعاويد

[تصغير|[أليس ف بلاد لعجب]]
**تّعاويد** هوّا أي عامال إبداعي مركب من شخصيات، أحدات، ؤ بلايص خياليين، لي لوجود ديالهوم مامعتامدش ب ضّارورة علا لواقع ؤلا تّاريخ. ف لمعنى ضّيق ديال لموصطالاح، كيما كيخدمو لكاتيب لمغريبي دريس أمغار مسناوي كيتّقصد بيه تّعاويد نتري لمكتوب، سيرتو رّواية.

بشكل أعم، نقدرو ندخلو أي أعمال مصوّرة، مديورة علا لمسرح، ؤلا ف رّاديو ؤلا تّلفازة ؤ لّوعاب د تّيليجو ف لإطار ديال "تّعاويد".

## مصادر


تصنيف:لأداب
تصنيف:نواع د لفن
تصنيف:مقالات ب عناوين فيها نيولوجيزم
موريطانية (توضيح)

هادي صفحة د التوضيح، كلمة **موريطانية** ؤلا **موريطانيا** يمكن يكونو عندها هاد لمعاني:

* موريطانية: منطقة ف شّمال لغربي د إفريقيا لي كاتشمل مملكة موريطانية و لأقاليم الرومانية لي تدارو ف لموضع ديالها.
* مملكة موريطانية: مملكة كانت ف شّمال لغربي د إفريقيا، لي لحدود ديالها كاتوافق لمغريب ؤ غرب دزاير ديال دابا.
* موريطانية طّنجية: إقليم روماني كان ف شمال لمغريب، كان تابع ل رّومان من عام 40 حتال لقرن رّابع لميلادي.
* موريطانية لقيصرية: إقليم روماني كان ف شمال غرب ؤ وسط دزاير، كان تابع ل رّومان من عام 40 حتال لقرن رّابع لميلادي.
* موريطانية صّطيفية: إقليم بيزنطي كان ف شرق دزاير، كان تابع ل لإمبراطورية لبيزنطية.

## شوف تا
* موريطانيا: بلاد كاينة ف غرب أفريقيا، ف لجانوب د لمغريب ؤ شّمال د سّينيݣال.

تصنيف:صفحة توضيح
محمد انويدر

**محمد نادر فهمي** لمعروف ب **محمد انويدر** (مزيود ف 1975 ف أسفي) هوّا كاتيب ريوائي مغريبي كيكتب ب دّاريجة ؤ لعربية ؤ نّݣليزية.

## حياتو
محمد انويدر تولد ف آسفي ؤ كبر فيها ف حي "تراب الصيني" لقديم. قرا ف لكتّاب ؤ من بعد مشا ل مدراسة بتيدائية ف آسفي 4 سنين، قبل ماينتاقل معا فاميلتو ل لجانوب فين كمّل قرايتو ف مدراسة بتيدائية ف حي تاراست ف عمالة إنزݣان. دار لإعدادية ف منطقة سبت كردان ف هوارة، ؤ من بعد قرا ف لّيسي ف مدينة تارودانت. ف جاميعة بن زهر ف أݣادير خدا ديپلوم ف لأداب نّݣليزي ف 1997.

صدر أول ريواية ديالو ب دّاريجة ف 2014، ب عنوان "السر". ؤ ف نفس لعام زاد ريواية خرة ب دّاريجة ب عنوان "هاي". ف 2015 نشر ريواية "تراب الصيني" ب لعربية، لي ترشحات ل لجايزة لعالمية د لأداب لخيالي ب لعربية ؤ جايزة موروكو بوك أوارد.

## لأعمال ديالو
* 
* 
* 
* 

## مصادر

## مزاود
سّيت رّسمي ديال محمد نادر فهمي

تصنيف:كتاتبيا مغاربا د لقرن 21
تصنيف:زيادة 1975
تصنيف:مقالات فيها مصدر و 3000 بايت
تصنيف:ناس تزادو ف أسفي
محمد شفيق

**محمد شفيق** (بلأمازيغية: ⵎⵓⵃⵎⵎⴰⴷ ⵛⴰⴼⵉⵇ - تولد نهار 17 شتنبر 1926 ف بير طمطم) كتاتبي و لساني و باحت د التاريخ مغريبي. تيتعتابر شفيق هو لأب الروحي ديال لحركة لأمازيغية، و لأغلبية د لخدمة ديالو تادور على التأتير د التقافة و اللغة و التاريخ لأمازيغي ف لمغريب.

محمد شفيق خدا بزاف د لمناصب مهمة ف لمغريب منها: مستشار د لماليك لحسن التاني، عضو د لأكاديمية لمغربية، كاتب د الدولة عند لوزير اللول، مدير د لمدرسة لمولوية، مدير د لمعهد لملكي د التقافة لأمازيغية (2001–2003).
## لكتوبا ديالو
محمد شفيق عندو بزاف د لكتوبا مهمة ومعروفة، منها:
* *لمحة عن ثلاثة وثلاثين قرنا من تاريخ الأمازيغيين* (1989)
* *أربعة وأربعون درسا في اللغة الأمازيغية* (1991)
* *الدارجة المغربية، مجال توارد بين الأمازيغية والعربية* (1999)
## مصادر

تصنيف:كتاتبيا مغاربا د لقرن 20
تصنيف:بيوغرافيا د رجال
تصنيف:زيادة 1926
تصنيف:ناس حيين
تصنيف:عالم د لوغات
تصنيف:ناس تزادو ف بير طمطم
تصنيف:كتاب أمازيغ
تصنيف:ناس د فاس
تصنيف:ناس قراو ف ليسي طارق بن زياد
تصنيف:كاتب مغريبي
دريس أمغار مسناوي

**دريس أمغار مسناوي** (مزيود ف 1948 ف تيفلت) هوّا شاعير زجّال ؤ كاتب روائي ؤ مسراحي مغريبي، من رّواد ديال زّاجال ف لمغريب ؤ بدا ف سّنوات لّخرة تجريبة روائية ب تلاتية ديال *تاعروروت*، *عكاز الريح* ؤ *سعد البلدة* لي كاتطرا لأحدات ديالها ف لمغريب ف لّخر ديال لقرن 19. دريس لمسناوي كان خدّام ؤستاد د لّيسي ف سلا من 1966 تال 2006، فاش تقاعد ؤ ولا متفرّغ ل لكتابة.

## لأعمال ديالو
دريس لمسناوي عندو كتر من 30 كتاب منشور مابين زاجال ؤ روايات ؤ أعمال مسراحية.
### زاجال
هادي بعض لأعمال زّجلية لي نشرها دريس مسناوي:
* 
* 
* 
* 
* 
* 
* 
* 
* 
* 
* 
* 
* 
* 
* 

#### طرجمات
* جوج قصايد ب عنوان "عرس الأرض" ؤ "مقطع من سمفونية ريفية" ف كتاب ديال 

### روايات
* 
* 
* 
* 

### أعمال خرة
* 

## مصادر

تصنيف:كتاتبيا مغاربا د لقرن 20
تصنيف:شاعير مغريبي
تصنيف:زيادة 1948
تصنيف:مقالات فيها مصدر و 3000 بايت
تصنيف:ناس تزادو ف تيفلت
تصنيف:كتاتبيا مغاربا د لقرن 21
خبار بلادنا

تصغير|لغلاف ديال نّمرة 177 د جورنال خبار بلادنا لي كان مكتوب ب دّاريجة ؤ كيتوزّع فابور
**خبار بلادنا** هوّا جورنال مغريبي ب دّاريجة، كانت كاتصدرو كولا سيمانة نهار جّمعة مؤسسة دار خبار بلادنا، لي أسساتها لفنانة لميريكانية إلينا پرينتيس ف 28 فبراير 2002 ف طانجا. صّحافية ؤ لؤستادة زهور لعرفاوي حتا هيّا ساهمات ف تّأسيس ؤ تّحرير ف هاد جّورنال. تّمويل ديال جّورنال ف لبدية كان سيرتو من جّيب ديال إلينا پرينتيس، ؤ من بعد كانو موساعدات مالية من طاراف نّاس لي كيساندو لفيكرة د لمشروع.

تّوزيع د جّورنال كان فابور ف لمغريب كامل ف 26 مدينة ف لمقرات ديال تّيحاد نّيسائي لمغريبي، و ف لكيوصكات ؤ لمكتابات ف طانجا. ؤ كانو كيصدرو منو 4000 تال 6000 نوسخة لي كانو كيتوزّعو بشكل كامل.

جّورنال ب شكل عام كان عندو توجه فيمينيست. كان موجّه ل عامة لمغاربا، ولاكين سيرتو ل لعيالات لي نص قاريات ؤلا يالله كيفكو لحرف، ؤ كيلقاو صعوبة باش يقراو لعربية لفوصحة، ب لإضافة ل نّاس لي مهتمين ب لكتابة ؤ تطوير دّاريجة كا لوغة.

ف لمجموع تنشرو منو 314 نمرة على مدة ديال 4 سنين.

## لقسام ديال جّورنال
ف لپاج تّانية كانت ديما مقولة ديال لأمين لعام د لمنضمة لعالمية د لفرونكفونية ديك سّاع بطرس بطرس غالي. لپاج تّالتة كانت خاصة ب تّيحاد نّيسائي لمغريبي، ب عناوين ؤ تيليفونات ديال لمقرات ديالها ف لمغريب ؤ نوامر خرين بحال ديال لبوليس، لامبيلانس، لمطارات ؤ غيرهوم. ف لپاج رّابعة نضرة عامة علا صّحافة لوطنية ؤ لخبار ف لمغريب. صّفحة تّامنة كانت خاصة ب دّراري صّغار ؤ فيها فقرة ديال تّلوين.

* **تقافة ؤ ماواعيد**: ف صّفحة لخامسة، كاتهضر علا أهم لمهرجانات ؤ لمعارض ؤ ليقائات تّقافية لي كاينين.
* **آش طرا ؤ جرا؟**: ف صّفحة سّاتة، علا أهم لأخبار تّقافية ؤ لفنية.
* **رياضة**: ف صّفحة سّابعة علا سّپور ف لمغريب.
* **صفحة د نّسا**: ف لپاج تّاسعة، فيها مواضيع علا طّبخ، بحال وصفات، ؤ داكشي ديال تّجميل.
* **نصايح لكل يوم**: ف صّفحة لعاشرة، عادتن نصايح ل لمّاوات من طاراف دّكتور عبد السلام التراب، متخصص ف طب لأطفال.
* **ترات**: ف لپاج حضاش (علّاقل حتال 2003)، علا عناصر توراتية مغريبية ماكيعرفوهاش لمغاربا.

ؤ كانو قسام خرين بحال: حكاية، صحة، رتاحو شوية، أمتال ؤ كلمات، ألف ليلة ؤ ليلة، حكايات، بيئة، إبداع. فاش بدا لإصدار د جّورنال كانت فقرة فيها ديكسيونير د دّاريجة لي من بعد تحيدات ؤ ولات بلاصتها لپاج ديال لإبداع.

## موساهيمين
### تحرير
* زهور لعرفاوي: كتاتبية ؤ سكريتيرة د تّحرير
* جليلة الصبحان
* منتصر
* كارلا
* دّكتور عبد السلام التراب
* امحمد البغدادي
* سعيدة أمزاد
* رحيمو حجوب
* سعيد أمنشار

### رسم
* امحمد
## مصادر

## شوف تا
* لأمل
* ليستة د لمكتوبات ب الداريجة

## مزاود
* خبار بلادنا نمرة 177
* خبار بلادنا نمرة 199
* خبار بلادنا نمرة 202

تصنيف:جورنال ب داريجة
تصنيف:طانجا
تصنيف:مقالات فيها مصدر و 3000 بايت
إلينا پرينتيس

**إلينا كون پرينتيس**، تولدات ف 1946 ف بوسطون، هيّا زوّاقة (فنانة تشكيلية) ميريكانية.

## حياتها
تولدات إلينا ف بوسطون، ماساشوسيتس ف لميريكان. جدها هوكر دوليتل كان قنصل عام ف طانجا من 1930 تال 1939، ؤ مّها دوزات طّفولة ديالها تماك ؤ كانت كاتعتابر راسها طانجاوية.

قرات ف رود أيلاند سكول ؤف ديزاين ؤ موراها ف هوپكينز سانتر فور أرتس، قبل ما ترحل ل باريز باش تكمل لكاريير ديالها ف رّسم.

ف 1989، ولات موديرة ديال معهد لمفوضية لميريكانية ديال دراسات لمغريبية لي عندو لمقر ديالو ف لمفوضية لميريكانية ف طانجا.

ف 28 فبراير 2002 دارت مؤسسة دار خبار بلادنا ف طانجا، لي بدات كا جورنال ب نفس سّمية، ؤ ولات من بعد دار د نّشر كاتطبع ؤ كاتوزّع كتوبا ب بزاف د لّوغات، منهوم دّاريجة، لفرانساوية، سّپنيولية ؤ نّݣليزية.

مجوجة إلينا من رّسام لفرانصاوي ݣوسطاڤ دو سطايل.

## شوف تا
* پول بولز

## مصادر

تصنيف:زواقة ميريكانية
تصنيف:زيادة 1946
تصنيف:مقالات فيها مصدر و 3000 بايت
دار خبار بلادنا

**دار خبار بلادنا** هيّا مؤسسة لاربحية ؤ دار د نّشر ؤ تّوزيع أسساتها إلينا پرينتيس ف 28 فبراير 2002، ؤ لمقر ديالها كاين ف طانجا. لمؤسسة بدات ف لول كا جورنال ب نفس سّمية (خبار بلادنا)، لي كان كيصدر ب دّاريجة ؤ كيتوزّع فابور. لمؤسسة من بعد بدات كاتصدر كتوبا ب لوغات مختالفين، بحال دّاريجة، لفرانساوية، سّپنيولية ؤ نّݣليزية، ؤ ب أتمنة رخيصة نسبيا.

ف 2006 طلقات دار خبار بلادنا جائزة سنوية ديال لأداب ديال لقيصاص ب دّاريجة، مكتوبة سوا ب لحرف لعربي ؤلا لّاتيني، بشرط يكون فيها كتر من 60 صفحة.

## مصادر

تصنيف:مؤسسة لاربحية
تصنيف:طانجا
أحمد التوفيق

**أحمد التوفيق** (مزيود ف 22 يونيو 1943 ف إيماريغن حدا مراكش) هوّا مؤرخ ؤ كاتيب ريوائي مغريبي، لي شاد لمنصيب د وزير د لأوقاف ؤ شّؤون لإسلامية من 2002. عندو شلا د لكتوبا علا تّاريخ ؤ ريوايات.

## حياتو
أحمد التوفيق قرا لبتيدائية ؤ لّيسي ف مراكش، ؤ حصل علا ليصونس ف لأداب ب تخصص ديال تّاريخ ف 1968، من لافاك د لأداب و لعلوم لإنسانية د جاميعة محمد لخاميس ف رّباط ؤ ماسطر ف لأركيولوجيا من نفس لجاميعة. التوفيق بدا كيقري كا ؤستاد ف 1961، ؤ كان ؤستاد موساعيد ديال شعبة د تّاريخ ف كلية د لأداب د رّباط مابين 1970 ؤ 1976.

ولّا نايب ديال عاميد لكلية ما بين 1968 ؤ 1978، ؤ مودير ديال معهد دّراسات لإفريقية ف رّباط مابين 1989 ؤ 1995، ؤ أمين ديال لخيزانة لعامة ف رّباط من 1995 تال 2002. ف 2015 عينو لماليك محمد سّادس رئيس مونتداب ديال لعولاما لأفارقة.

عندو بزاف لمقالات ؤ دّراسات لجاميعية ؤ عاداد د لكتوبا علا تّاريخ د لمغريب، ؤ خمسة د رّيوايات، وحدة منهوم، "جارات أبي موسى" ولّات عامال تلفازي ب إخراج ديال عبد الرحمان التازي. ؤ نشر ؤطوبيوݣرافيا ديالو ب عنوان *والد و ما ولد: طفولة في سفح الظل* لي طّبعة تّانية ديالها صدرات ف 2011.

## لأعمال ديالو
* 
* 
* 
* 
* 
* 
* 
* 
* 
* 
* 

## مصادر

تصنيف:زيادة 1943
تصنيف:ناس قراو ف جاميعة محمد لخاميس
تصنيف:توارخي مغريبي
تصنيف:كتاتبيا مغاربا د لقرن 20
تصنيف:سياسي مغريبي
تصنيف:وزير مغريبي
تصنيف:سياسي لامنتامي
تصنيف:ناس حيين
تصنيف:أكاديميين مغاربا
تصنيف:مقالات فيها مصدر و 3000 بايت
تصنيف:كتاب أمازيغ
تصنيف:ناس د مراكش
تصنيف:كتاتبيا مغاربا د لقرن 21
تصنيف:توارخيا مغاربا د لقرن 20
سكف كف (مجلة)

**سكف كف** ؤلا **سكفكف** هيّا مجلة مغريبية ؤ فانزين ديال لكوميكس كانت كاتصدر ب دّاريجة ما بين يوليوز 2013 ؤ ماي 2018، ؤ خرجو منها ف لمجموع 9 د نّماري. سّمية ديال لمجلة تدارت علا واحد سّاندويتش كيتباع ف لكرارس ف كازا، لي كيتسما حتا *[[سكفكف|خانز ؤ بنين]]*، ؤ لي لمنضر ديالو كيبان خايب، ولاكين لمداق ديالو بنين بزاف. هاد لختيار جا كا ميطافور علا لمدينة د كازا، ؤ بزاف د لحجّايات لمصورين لي فيها كيهضرو علا لمدينة ؤ لحياة فيها. لموساهمين ف لغالب كيكونو فانز متطوعين لي كيبغيو يشاركو لأعمال لفنية ديالهوم، لي أغلبية كاتكون حجايات مصورة ب دّاريجة، ؤلا خليط مابين دّاريجة ؤ لعربية، ؤ شي مرات قيصاص قصيرة معا رسمة ف جّنب.

من بين رّساما ؤ لكتاتبيا لي كانو، كانلقاو زينب فاسيكي لي دارت ف 2016 حجاية مصورة ب سميت "سوپر خديجة" ؤ 2018 علا تربية لجنسية.

لبيان ديال سكف كف لي كان ف سّيت رّسمي (مطرجم من لفرانساوية):
*لفانزين د لحجايات لمصورة "سكفكف" هيّا مجلة مستاقلة، لي تخلقات ف إطار "إقامة فنية" من طاراف لپلاطفورم ؤپن تقافة، لي هيّا مجموعة د لفنانين لمتطوعين، معا لمشاركة ديال تّجمع د لفنانين "برين ؤويل فاكتوري".*
 *هاد لپروجي لهدف ديالو هوّا لستيكشاف ديال لبعد لجتيماعي ؤ تّقافي ديال لمغريب، علا طريق رسومات ؤ تيكستات، لي كيتزعللو مابين داكشي لي جدّي ؤ لي مكومك، لمزيان ؤ لخايب، لبيض ؤ لكحل، ف لوقت لي كاتوصف لفوارق لبسيطة ؤ لكبيرة ديال مجتمع كيعيش طفرات مستامرة. فوق من هادشي، سّمية لي تّختارت باش تبيّن هاد لواقع تّقافي كاتشير ل واحد سّاندويتش معروف ف كازابلانكا، لي هوّا "سكفكف": ساندويتش لي لمكونات ديالو يعلمها غير مولانا، ولاكين لكازاوا كيحماقو عليه. شّيعار ديال "خانز ؤ بنين"، هيّا ميطافور د تّكوميك علا مدينة كانبغيوها وخا عاطية ريحتها.*

## مصادر

## لمزاود
* نماري د سكف كف من 1 ل 9

تصنيف:مجلة مغريبية
تصنيف:كتوبا ب داريجة
تصنيف:كوميكس مغريبية
تصنيف:مقالات فيها مصدر و 3000 بايت
لجامعة د ستانفورد

يسار|تصغير|<P ALIGN=center>اللوݣو د لجامعة د ستانفورد.</p>
يسار|تصغير|<P ALIGN=center>لكامپوس د لجامعة.</p>
**لجامعة د ستانفورد** (بلينݣليزية: Stanford University) هي جامعة ميريكانية بلفلوس، جات ف كاليفورنيا، و تأسسات ف 1885. تسمّات لجامعة على سميت ليلاند و جيين ستانفورد، اللي بناو لجامعة على سميت ولدهم اللي مات و هو ف عمرو 15 لعام. ف اللّول كانت لقراية فيها فابور، و لكن من مورا ما مات لمؤسس ديالها ف 1930، ولاّو عند لجامعة مشاكل د لفلوس، و عليها ولاّ خاص لواحد يخلّص باش يقرا فيها.

لجامعة د ستاتفورد وحدا من أكبر لجامعات ف لعالم، مقيّدين فيها دابا كتر من 17.000 طالب ،و فيها 7 د لمدارس. 84 واحد قراو ف ستانفورد ربحو لجائزة د نوبل، 29 لجائزة د تورينݣ، و 8 لميدالية د فيلدس.
## مصادر


تصنيف:جامعات ؤ مؤسسات د تعليم لعالي ف الولايات المتاحدة د ميريكان
لجامعة د هارڤارد

يسار|تصغير|<P ALIGN=center>لمدراسة د الطب ف لجامعة د هارڤارد.</p>

**لجامعة د هارڤارد** (ب لينݣليزية: Harvard University) هيّا أقدم جامعة ف لميريكان (تبنات ف 1636، قبل ما تستاقل لبلاد). هي جامعة د لفلوس و جات حدا بوسطون، ف لمدينة د كامبريدج ف لولاية د ماساشوسيتس. هي معروفة باللي صعيب لواحد يتقبل فيها.

هارڤارد هي أكبر جامعة ف لعالم من جيهت لمساحة، و فيها 10 د لمدراسات و 79 مكتابة (أكبر مكتابة جامعية ف لعالم). هي لجامعة اللي قراو فيها أكبر عدد د الناس ربحو لجائزة د نوبل (161) و لميدالية د فيلدس (18). قراو فيها 8 د الروايس د لميريكان و 188 ميلياردير، و هو روكور ف لميريكان.
## مصادر


تصنيف:جامعات ؤ مؤسسات د تعليم لعالي ف الولايات المتاحدة د ميريكان